ኤጄንሲው በስድስት ወራት ውስጥ ለ6 መቶ ሺህ ዜጎች የስራ እድል መፍጠሩን አስታወቀ
የፌዴራል የከተሞች የሥራ እድል ፈጠራ እና ምግብ ዋስትና ኤጄንሲ በስድስት ወራት ውስጥ ለ6 መቶ ሺህ ዜጎች የስራ እድል መፍጠሩን አስታወቀ፡፡በበጀት አመቱ ለ1 ነጥብ 8 ሚሊዮን ዜጎች የስራ እድል የመፍጠር እቅድ መያዙን የገለጸው የፌዴራል የከተሞች የስራ እድል ፈጠራ እና ምግብ ዋስትና ኤጀንሲ በግማሽ በጀት ዓመት ውስጥ ለ6 መቶ ሺህ ዜጎች የስራ እድል መፍጠሩን ነው ያስታወቀው፡፡ኤጄንሲው የ2011 በጀት ዓመት የ6 ወራት አፈፃፀሙን በገመገመበት ወቅት በግማሽ በጀት ዓመቱ ከሥራ ዕድል ፈጠራና ምግብ ዋስትና አንፃር የታዬ ጠንካራና ደካማ ጎኖችን በመለየት አስቀምጧል፡፡በግማሽ በጀት ዓመቱ በፌደራልም ሆነ በሁሉም ክልሎች በሥራ ዕድል ፈጠራና በምግብ ዋስትና ላይ የተያዘውን ዕቅድ ለማሳካት የመሥሪያና መሸጫ ቦታ እጥረት፣ ሥራ ፈላጊ ወጣትና ሴቶችን ኢንዲሁም የዩኒቨርስቲ ምሩቃንን ወደሥራ ከማስገባት አንፃር አለመሠራቱ፣ የመሠረተ ልማት አቅርቦት አለመኖር እና የኢንዱስትሪ ኤክስቴሽን አለመኖር ለአፈፃፀም ማነስ እንደ ችግር ተነስተዋል፡፡ኤጄንሲው በሁሉም ክልሎችና ከተማ አስተዳደሮች የታዩ ክፍተቶችን በመለየት በቀጣይ ችግሮችን በመለየት ለመቅረፍ በየደረጃው ያሉ አደረጃጀቶችን ማጠናከር፣ ቅንጅታዊ አሠራርን ማጎልበትና የማስፈጸም አቅምን መገንባት አስፈላጊ እንደሆነ አስምረውበታል፡፡በቀጣይ ስድስት ወራትም በተለይ ወጣቶችና ሴቶች እንዲሁም ምሩቃንን የልማት ተጠቃሚ ለማድረግ ትኩረት ተሰጥቶ ሊሰራ ይገባል ሲሉም የውይይት መድረኩ ተሣታፊዎች ገልጸዋል፡፡